Connor Metcalfe

Connor Isaac Metcalfe (s. 5. marraskuuta 1999 Newcastle, Australia) on australialainen jalkapalloilija, pelipaikaltaan hyökkäävä keskikenttäpelaaja. Hän edustaa Saksan Bundesliigassa pelaavaa St. Paulia ja Australian jalkapallomaajoukkuetta.
Metcalfe on Melbourne Cityn kasvatti ja hän teki debyyttinsä joukkueessa lokakuussa 2019. Vuoden 2021 elokuussa hän siirtyi nykyiseen seuraansa, FC St. Pauliin.
Metcalfe esiintyi Australian A-maajoukkueessa ensimmäistä kertaa kesäkuussa 2021. Sitä ennen hän oli pelannut myös Australian alle 23- ja 19-vuotiaiden ikäkausijoukkueissa.
Seurajoukkueura.
Melbourne City FC.
Metcalfe siirtyi Melbourne Cityn edustusjoukkueeseen kesällä 2017. Hän pelasi ensimmäisellä ammattilaiskaudellaan 2017–2018 Australian korkeimmalla sarjatasolla, A-Leaguessa yhden ottelun Central Coast Marinersia vastaan. Kaudella 2018−2019 Metcalfe pelasi A-Leaguessa viisi ottelua.
Metcalfesta tuli Melbourne Cityn vakituinen avauskokoonpanon pelaaja kaudella 2019–2020, kun hän pelasi joukkueessa 18 sarjaottelussa ja onnistui myös maalinteossa kaksi kertaa. Hän oli kentällä myös kolmessa ottelussa vuoden 2019 FFA Cupissa, Australian cup-turnauksessa. Kauden 2020–2021 aikana hän pääsi pelaamaan ensimmäistä kertaa AFC Champions Leaguessa, nimittäin hän pelasi turnauksessa neljässä ottelussa. Hän pelasi myös kaudella 25 ottelua A-Leaguessa, joissa hän teki kaksi maalia. 
FC St. Pauli.
Helmikuussa 2022 Metcalfe siirtyi Saksan 2. Bundesliigaan St. Pauliin vuoteen 2025 ulottuvalla sopimuksella. Hän pääsi ensimmäistä kertaa kentälle uudessa seurassaan 2. Bundesliigan kauden 2022–2023 toisella kierroksella. Syyskuussa 2022 hän teki ensimmäisen maalinsa uudessa seurassaan, sarjaottelussa Greuther Fürthia vastaan. Kaudella 2022–2023 hän pelasi 2. Bundesliigassa 30 ottelua, joissa hän teki kolme maalia. Saksan cupissa hän pelasi yhden ottelun.
Metcalfe pelasi kaudella 2023–2024 yhteensä 30 ottelua 2. Bundesliigassa ja teki kolme maalia. Hän myös pelasi Osnabrückia vastaan ottelussa, joka varmisti St. Paulille 2. Bundesliigan mestaruuden ja paikan seuraavan kauden Bundesliigassa.
Syyskuun 2024 loppuun mennessä Metcalfe on pelannut Bundesliigan kaudella 2024–2025 neljä ottelua. Saksan cupissa hän on pelannut yhden ottelun.
Maajoukkueura.
Metcalfe pelasi aiemmin Australian alle 19- ja 23-vuotiaiden maajoukkueissa. Hän edusti maata Indonesiassa järjestetyissä alle 19-vuotiaiden Aasian-mestaruuskilpailuissa 2018, joissa hän pelasi kolme ottelua. Australia hävisi kilpailuissa puolivälierissä Saudi-Arabialle lukemin 3–1. Alle 23-vuotiaiden maajoukkueessa hän oli mukana alle 23-vuotiaiden Aasian-mestaruuskilpailuissa 2020. Metcalfe edusti Australiaa myös Tokion 2020 olympialaisissa. Turnauksessa hän pelasi kaikki kolme lohko-ottelua Argentiinaa, Espanjaa sekä Egyptiä vastaan. Australia sijoittui olympialaisissa sijalle 12.
Metcalfe debytoi Australian A-maajoukkueessa MM-karsintaottelussa Kiinan Taipeita vastaan kesäkuussa 2021. Hän pelasi karsinnoissa myös kahdessa muussa ottelussa Nepalia ja Japania vastaan. Australia selviytyi karsinnoista MM-lopputurnaukseen 2022. Hän ei ollut kuitenkaan Australian MM-kisajoukkueessa. 
Tammi-helmikuussa 2024 Metcalfe pelasi kaikissa Australian otteluissa, kun joukkue kilpaili Aasian-mestaruuskilpailuissa 2023. Hän pelasi kilpailuissa viidessä ottelussa ja 70 minuuttia tappiollisessa puolivälierässä Etelä-Koreaa vastaan.
Saavutukset.
Päivitetty 1. lokakuuta 2024.